title: Directiva 2003/125/CE a Comisiei din 22 decembrie 2003 privind modalitățile de aplicare a Directivei 2003/6/CE a Parlamentului European și a Consiliului în ceea ce privește prezentarea echitabilă a recomandărilor de investiții și menționarea conflictelor de interese (Text cu relevanță pentru SEE)

text:
               06/Volumul 05

               RO

               Jurnalul Ofícial al Uniunii Europene

               246

         32003L0125

               L 339/73

               JURNALUL OFÍCIAL AL UNIUNII EUROPENE

      DIRECTIVA 2003/125/CE A COMISIEI

   din 22 decembrie 2003
   privind modalitățile de aplicare a Directivei 2003/6/CE a Parlamentului European și a Consiliului în ceea ce privește prezentarea echitabilă a recomandărilor de investiții și menționarea conflictelor de interese
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 2003/6/CE a Parlamentului European și a Consiliului din 28 ianuarie 2003 privind utilizările abuzive ale informațiilor confidențiale și manipulările pieței (abuzurile de piață) (1), în special articolul 6 alineatul (10) a șasea liniuță,
   având în vedere avizul Comitetului autorităților europene de reglementare a piețelor valorilor mobiliare (CERVM) (2),
   întrucât:

               (1)

               Prezentarea echitabilă, clară și precisă a informațiilor, precum și menționarea intereselor și conflictelor de interese face necesară stabilirea unor norme armonizate care să fie respectate de persoanele care produc sau difuzează, prin canalele de distribuție sau direct, către public informații prin care se sugerează sau se recomandă o strategie de investire. În special integritatea pieței impune ca prezentarea informațiilor prin care se sugerează sau se recomandă o strategie de investire să răspundă unor norme înalte de imparțialitate, de probitate și de transparență.

               (2)

               Recomandarea sau sugerarea unei strategii de investire se face fie în mod explicit (ca în cazul recomandărilor de „cumpărare”, „păstrare” sau „vânzare”), fie implicit (prin referire la un obiectiv al cursului sau în alt mod).

               (3)

               Sugestiile de investire, furnizate sub forma unei recomandări personale adresate unui client referitoare la una sau mai multe operațiuni cu instrumente financiare (în special recomandări informale de investire pe termen scurt provenite din cadrul serviciilor comerciale sau al serviciilor de tranzacționare a ordinelor unei societăți de investiții sau ale unei instituții de credit și adresate propriilor clienți) care nu pot fi făcute publice nu trebuie considerate recomandări în sensul prezentei directive.

               (4)

               Recomandările de investiții care constituie o posibilă bază pentru deciziile de investiții trebuie făcute și difuzate cu cea mai mare atenție pentru a se evita inducerea în eroare a participanților pe piață.

               (5)

               Identitatea persoanei care face recomandările de investiții, normele sale de conduită profesională și identitatea autorității competente de care depinde trebuie menționate, întrucât acestea pot reprezenta o informație prețioasă pentru investitori și pentru decizia lor de a investi.

               (6)

               Recomandările trebuie făcute într-un mod clar și precis.

               (7)

               Interesele particulare sau conflictele de interese ale persoanelor care fac recomandări sau sugerează o strategie de investiții pot influența opinia exprimată în momentul recomandării. Pentru a se permite evaluarea obiectivității și fiabilității informației este necesar ca interesele financiare importante deținute în orice instrument financiar care face obiectul informației prin care se recomandă strategii de investiții, precum și eventualele conflicte de interese sau relațiile de control în raport cu emitentul la care se raportează în mod direct sau indirect informația respectivă să fie menționate în mod adecvat. Cu toate acestea, prezenta directivă nu are rolul de a impune persoanelor care fac recomandări de investiții să depășească barierele de informare stabilite în mod efectiv pentru a preveni și evita conflictele de interese.

               (8)

               Recomandările de investiții pot fi difuzate sub aceeași formă, modificate sau rezumate de alte persoane decât cea care le-a făcut. Modul în care procedează persoanele care difuzează aceste recomandări poate exercita o influență deosebită asupra evaluării recomandărilor de către investitori. Cunoașterea identității persoanei care difuzează recomandările, cunoașterea normelor sale de conduită profesională și a măsurii în care aceasta a modificat recomandarea inițială poate reprezenta o informație prețioasă pentru investitori și decizia lor de a investi.

               (9)

               Prezentarea recomandărilor de investiții pe situri internet trebuie să se conformeze normelor referitoare la transferul datelor cu caracter personal către țările terțe prevăzute de Directiva 95/46/CE a Parlamentului European și a Consiliului din 24 octombrie 1995 privind protecția persoanelor fizice în ceea ce privește prelucrarea datelor cu caracter personal și libera circulație a acestor date (3).

               (10)

               Agențiile de rating pentru credite prezintă opinii privind solvabilitatea unui emitent sau calitatea unui instrument financiar specific la o anumită dată. Aceste opinii nu constituie recomandări în sensul prezentei directive. Cu toate acestea, agențiile de rating ar trebui să ia în considerare adoptarea unor politici și proceduri interne prin care să se garanteze că ratingurile de credit pe care le publică sunt prezentate echitabil și că menționează în mod adecvat interesele și conflictele de interese semnificative în raport cu emitenții sau instrumentele la care se referă ratingurile de credit.

               (11)

               Prezenta directivă respectă drepturile fundamentale și ține seama de principiile recunoscute în special prin Carta drepturilor fundamentale a Uniunii Europene, în special prin articolul 11, și prin articolul 10 din Convenția Europeană a Drepturilor Omului. În acest sens, prezenta directivă permite statelor membre să aplice dispozițiile constituționale proprii în domeniul libertății presei și a libertății de exprimare prin mijloacele media.

               (12)

               Măsurile prevăzute de prezenta directivă sunt conforme cu avizul Comitetului european pentru valori mobiliare,

         ADOPTĂ PREZENTA DIRECTIVĂ:
   CAPITOLUL I   DEFINIȚII
   Articolul 1
   Definiții
   În scopul prezentei directive se aplică, pe lângă definițiile stabilite în Directiva 2003/6/CE, următoarele definiții:

               1.

               „Societate de investiții” înseamnă orice persoană în sensul articolului 1 alineatul (2) din Directiva 93/22/CEE a Consiliului (4);

               2.

               „Instituție de credit” înseamnă orice persoană în sensul articolului 1 alineatul (1) din Directiva 2000/12/CE a Parlamentului European și a Consiliului (5);

               3.

               „Recomandare” înseamnă cercetarea sau altă informație care recomandă sau sugerează o strategie de investiții, în mod explicit sau implicit, referitoare la unul sau mai multe instrumente financiare sau la emitenții de instrumente financiare, inclusiv opiniile emise privind cursul sau valoarea prezentă sau viitoare a acestor instrumente, destinate canalelor de distribuție sau publicului;

               4.

               „Cercetare sau altă informație care recomandă sau sugerează o strategie de investiții”, înseamnă:

                           (a)

                           o informație prezentată de un analist independent, o societate de investiții, o instituție de credit, orice persoană a cărei activitate principală constă în prezentarea de recomandări sau o persoană fizică a cărei activitate se desfășoară în contul acestora prin intermediul unui contract de muncă sau nu și care, în mod direct sau indirect, exprimă o recomandare de investiții specifică referitoare la un instrument financiar sau la un emitent de instrumente financiare;

                           (b)

                           o informație prezentată de alte persoane decât cele menționate la punctul (a), care recomandă direct o decizie de investiții specifică referitoare la un instrument financiar;

               5.

               „Persoană în cauză” înseamnă orice persoană fizică sau juridică care produce sau difuzează recomandări în exercițiul profesiei sale sau în desfășurarea activității sale;

               6.

               „Emitent” înseamnă emitentul unui instrument financiar la care se referă direct sau indirect o recomandare;

               7.

               „Canal de distribuție” înseamnă orice canal prin care informația este sau ar putea fi făcută publică, iar prin „informație care ar putea fi făcută publică” se înțelege orice informație la care are acces un număr mare de persoane;

               8.

               „Reglementare adecvată” înseamnă orice reglementare în vigoare în statele membre, inclusiv autoreglementarea, în conformitate cu prevederile Directivei 2003/6/CE.

         CAPITOLUL II   PREZENTAREA RECOMANDĂRILOR
   Articolul 2
   Identitatea persoanelor care au elaborat recomandări
   (1)   Statele membre se asigură că există o reglementare adecvată care să garanteze că orice recomandare menționează clar și vizibil identitatea persoanei care răspunde de prezentarea acesteia, în special numele și funcția persoanei fizice care a elaborat recomandarea, precum și numele persoanei juridice responsabile de prezentarea acesteia.
   (2)   În cazul în care persoana în cauză este o societate de investiții sau o instituție de credit, statele membre solicită ca identitatea autorității competente respective să fie făcută publică.
   În cazul în care persoana în cauză nu este societate de investiții și nici instituție de credit, dar respectă normele de autoreglementare sau un cod de conduită, statele membre se asigură că aceste norme sau acest cod sunt menționate.
   (3)   Statele membre se asigură că există o reglementare adecvată care să garanteze că exigențele menționate la alineatele (1) și (2) sunt adaptate astfel încât să nu fie disproporționate în cazul unor recomandări nescrise. Această adaptare poate include, în special, o trimitere la locul în care mențiunile respective pot fi consultate direct și ușor de către public, cum ar fi un sit internet adecvat al persoanei vizate.
   (4)   Alineatele (1) și (2) nu se aplică în cazul ziariștilor care respectă o reglementare echivalentă adecvată în statele membre, inclusiv o autoreglementare echivalentă adecvată, cu condiția ca reglementarea să producă efecte similare celor din alineatele (1) și (2).
   Articolul 3
   Norma generală privind prezentarea echitabilă a recomandărilor
   (1)   Statele membre se asigură că există o reglementare adecvată care să garanteze că toate persoanele vizate se asigură, cu suficientă atenție, că:

               (a)

               faptele sunt clar separate de interpretări, estimări, opinii și alte tipuri de informații non factuale;

               (b)

               toate sursele sunt fiabile sau, dacă nu este cazul, acest lucru este clar semnalat;

               (c)

               toate proiecțiile, previziunile și obiectivele de curs sunt clar indicate ca atare, iar principalele ipoteze reținute pentru stabilirea și utilizarea lor sunt menționate.

         (2)   Statele membre se asigură că există o reglementare adecvată care să garanteze că exigențele menționate la alineatul (1) sunt adaptate astfel încât să nu fie disproporționate în cazul unor recomandări nescrise.
   (3)   Statele membre impun tuturor persoanelor în cauză o atenție deosebită astfel încât, la cererea autorităților competente, să poată demonstra caracterul rațional al oricărei recomandări.
   (4)   Alineatele (1) și (3) nu se aplică în cazul ziariștilor care respectă o reglementare echivalentă adecvată în statele membre, inclusiv o autoreglementare echivalentă adecvată, cu condiția ca reglementarea să producă efecte similare celor de la alineatele (1) și (3).
   Articolul 4
   Obligații suplimentare privind prezentarea echitabilă a recomandărilor
   (1)   Pe lângă obligațiile menționate la articolul 3, în cazul în care persoana în cauză este un analist independent, o societate de investiții, o instituție de credit, orice persoană juridică legată de acestea, orice altă persoană vizată a cărei activitate principală constă în prezentarea de recomandări sau o persoană fizică a cărei activitate se desfășoară în contul acestora prin intermediul unui contract de muncă sau nu, statele membre se asigură că pentru stabilirea unei reglementări adecvate care să garanteze că persoana în cauză se asigură, cu suficientă atenție, că:

               (a)

               toate sursele importante privind aspectele esențiale ale recomandării sunt menționate în mod adecvat, inclusiv emitentul vizat, precum și faptul că recomandarea a fost comunicată, după caz, emitentului și modificată ca urmare a comunicării înainte de difuzare;

               (b)

               orice bază sau metodă utilizată pentru evaluarea unui instrument financiar sau a emitentului unui instrument financiar sau pentru fixarea obiectivului de curs al unui instrument financiar este rezumată în mod adecvat;

               (c)

               semnificația oricărei recomandări emise (de exemplu „cumpără”, „vinde” sau „păstrează”), după caz, intervalul de timp al investiției la care se raportează recomandarea, se explică în mod adecvat și se indică în mod adecvat avertizările referitoare la riscuri (inclusiv o analiză de sensibilitate a ipotezelor reținute);

               (d)

               se menționează frecvența prevăzută, după caz, pentru actualizarea recomandării, precum și pentru orice modificare importantă a politicii de acoperire anunțate în prealabil;

               (e)

               se indică, în mod clar și vizibil, data la care a fost difuzată pentru prima dată recomandarea în scopul distribuirii, precum și data și ora cursului indicat pentru orice instrument financiar;

               (f)

               în cazul în care recomandarea diferă de o recomandare emisă în cursul ultimelor douăsprezece luni referitoare la același instrument financiar sau la același emitent, schimbarea respectivă și data recomandării anterioare se indică în mod clar și vizibil.

         (2)   În cazul în care exigențele menționate la punctele (a), (b) sau (c) din alineatul (1) ar fi disproporționate în raport cu lungimea recomandării difuzate, statele membre se asigură că este suficient să se menționeze clar și vizibil în recomandare locul în care informațiile solicitate pot fi consultate de către public, de exemplu prin furnizarea unei legături directe spre un sit internet adecvat al persoanei vizate, cu condiția ca baza sau metoda de evaluare utilizată să nu se fi modificat.
   (3)   Statele membre se asigură că există o reglementare adecvată care să garanteze că exigențele menționate la alineatul (1) sunt adaptate, astfel încât să nu fie disproporționate în cazul unor recomandări nescrise.
   Articolul 5
   Norma generală privind menționarea intereselor și conflictelor de interese
   (1)   Statele membre se asigură că există o reglementare adecvată care să garanteze că persoanele vizate menționează toate relațiile și circumstanțele despre care se poate considera în mod rațional că sunt de natură să aducă atingere obiectivității recomandării, în special în cazul în care persoanele vizate au un interes financiar important într-unul sau mai multe dintre instrumentele financiare care fac obiectul recomandării sau un conflict de interese important cu un emitent la care se referă recomandarea.
   În cazul în care persoana în cauză este o persoană juridică, această exigență se aplică și oricărei persoane fizice sau juridice care lucrează în contul său în cadrul unui contract de muncă sau nu și care a participat la elaborarea recomandării.
   (2)   În cazul în care persoana în cauză este o persoană juridică, informațiile care trebuie furnizate în conformitate cu alineatul (1) cuprind cel puțin:

               (a)

               interesele sau eventualele conflicte de interese ale persoanei vizate sau ale persoanelor juridice care sunt legate de aceasta, care sunt accesibile sau ar putea fi în mod rezonabil considerate accesibile persoanelor care participă la elaborarea recomandării;

               (b)

               interesele sau eventualele conflicte de interese ale persoanei în cauză sau ale persoanelor juridice care sunt legate de aceasta, cunoscute de persoane care nu au participat la elaborarea recomandării, dar care au avut acces sau care se poate considera în mod rezonabil că au avut acces la recomandare înainte de difuzarea acesteia către clienți sau public.

         (3)   Statele membre se asigură că există o reglementare adecvată care să garanteze că recomandarea conține mențiunile prevăzute la alineatele (1) și (2). În cazul în care exigențele menționate ar fi disproporționate în raport cu lungimea recomandării difuzate este suficient să fie menționat clar și vizibil în recomandare locul în care informațiile solicitate pot fi consultate direct și ușor de către public, de exemplu prin furnizarea unei legături directe spre aceste mențiuni pe un sit internet adecvat al persoanei în cauză.
   (4)   Statele membre se asigură că există o reglementare adecvată care să garanteze că exigențele menționate la alineatul (1) sunt adaptate astfel încât să nu fie disproporționate în cazul unor recomandări nescrise.
   (5)   Alineatele (1)-(3) nu se aplică în cazul ziariștilor care respectă o reglementare echivalentă adecvată în statele membre, inclusiv o autoreglementare echivalentă adecvată, cu condiția ca reglementarea să producă efecte similare celor de la alineatele (1)-(3).
   Articolul 6
   Obligații suplimentare privind menționarea intereselor și a conflictelor de interese
   (1)   Pe lângă obligațiile menționate la articolul 5, statele membre impun ca orice recomandare prezentată de un analist independent, o societate de investiții, o instituție de credit, orice persoană juridică care este legată de acestea, orice altă persoană vizată a cărei activitate principală constă în prezentarea de recomandări menționează clar și vizibil informațiile următoare privind interesele și conflictele de interese:

               (a)

               participările importante care există între persoana vizată și orice persoană juridică legată de aceasta, pe de o parte, și emitent, pe de altă parte. Aceste participațiuni importante cuprind cel puțin cazurile următoare:

                           —

                           persoana în cauză sau orice persoană juridică legată de aceasta deține peste 5 % din totalitatea capitalului emis de emitent;

                           —

                           emitentul deține peste 5 % din totalitatea capitalului emis de persoana în cauză sau orice persoană juridică legată de acesta.

                     Statele membre pot recomanda praguri mai mici decât pragul de 5 % prevăzut în aceste două cazuri;

               (b)

               alte interese financiare importante ale persoanei în cauză sau ale oricărei persoane juridice legată de aceasta în raport cu emitentul;

               (c)

               după caz, o declarație prin care se indică faptul că persoana în cauză sau orice persoană juridică legată de aceasta este un deținător de piață sau un furnizor de lichidități în ceea ce privește instrumentele financiare ale emitentului;

               (d)

               după caz, o declarație prin care se indică faptul că persoana în cauză sau orice persoană juridică legată de aceasta a fost, în cursul ultimelor douăsprezece luni, primul ofertant sau primul ofertant asociat pentru orice ofertă publică de instrumente financiare ale emitentului;

               (e)

               după caz, o declarație prin care se indică faptul că persoana în cauză sau orice persoană juridică legată de aceasta constituie parte a oricărui alt acord cu emitentul în ceea ce privește prestarea de servicii de bancă de afaceri cu condiția ca acest lucru să nu conducă la menționarea unor informații comerciale confidențiale, iar acordul să fi fost în vigoare în ultimele douăsprezece luni sau să fi condus la plata sau la promisiunea unei remunerații în cursul ultimei perioade;

               (f)

               după caz, o declarație prin care se indică faptul că persoana în cauză sau orice persoană juridică legată de aceasta este parte a unui acord cu emitentul privind prezentarea recomandării.

         (2)   Statele membre impun menționarea, în termeni generali, a normelor administrative și de organizare efective stabilite în cadrul societății de investiții sau al instituției de credit, inclusiv barierele legate de informație, pentru a se preveni și evita conflictele de interese legate de recomandări.
   (3)   Statele membre impun ca, pentru persoanele fizice sau juridice care lucrează pentru o societate de investiții sau o instituție de credit, în cadrul unui contract de muncă sau nu, care participă la elaborarea recomandării, obligația menționată la articolul 5 alineatul (1) al doilea paragraf să includă, în special, mențiunea că remunerarea lor este legată, după caz, de operațiunile de bancă de afaceri efectuate de societatea de investiții sau de instituția de credit sau de orice altă persoană juridică legată de acestea.
   În plus, în cazul în care aceste persoane fizice primesc sau cumpără acțiuni ale emitentului înainte de oferta publică pentru aceste acțiuni, trebuie menționate prețul și data de achiziționare.
   (4)   Statele membre impun societăților de investiții și instituțiilor de credit să menționeze trimestrial procentul de recomandări de tip „cumpără”, „păstrează”, „vinde” sau de echivalenți ai acestora, din recomandările totale, precum și procentul de emitenți care corespunde fiecăreia dintre categoriile pentru care societatea de investiții sau instituția de credit a furnizat importante servicii de bancă de afaceri în cursul ultimelor douăsprezece luni.
   (5)   Statele membre se asigură că recomandarea conține mențiunile prevăzute la alineatele (1)-(4). În cazul în care obligațiile menționate la alineatele (1)-(4) riscă să fie disproporționate față de lungimea recomandării difuzate, este suficient să se facă o trimitere clară și vizibilă în recomandare la locul în care mențiunile respective pot fi consultate direct și ușor de către public, de exemplu prin furnizarea unei legături directe spre un sit internet adecvat, al societății de investiții sau al instituției de credit.
   (6)   Statele membre se asigură că există o reglementare adecvată care să garanteze că exigențele menționate la alineatul (1) sunt adaptate astfel încât să nu fie disproporționate în cazul unor recomandări nescrise.
   CAPITOLUL III   DIFUZAREA RECOMANDĂRILOR PREZENTATE DE TERȚI
   Articolul 7
   Identitatea persoanelor care difuzează recomandările
   Statele membre se asigură că există o reglementare adecvată care să garanteze că, în cazul în care persoana vizată difuzează pe propria răspundere o recomandare prezentată de un terț, identitatea persoanei vizate este indicată clar și vizibil în recomandare.
   Articolul 8
   Norma generală privind difuzarea recomandărilor
   Statele membre se asigură că există o reglementare adecvată care să garanteze că, în cazul în care recomandarea prezentată de un terț este modificată substanțial în informația difuzată, această informație indică în mod clar și amănunțit modificarea substanțială efectuată. De asemenea, statele membre se asigură că, în cazul în care modificarea substanțială constă în schimbarea sensului recomandării (de exemplu o recomandare de tip „cumpără” devine o recomandare de tip „păstrează” sau „vinde” sau vice versa), obligațiile prevăzute la articolele 2-5 privind persoana care a elaborat recomandarea să fie respectate de persoana care difuzează recomandarea, în măsura modificării substanțiale efectuate.
   De asemenea, statele membre se asigură că există o reglementare adecvată care să garanteze că persoanele juridice vizate care difuzează direct sau prin intermediul unor persoane fizice o recomandare modificată substanțial dispun de o politică scrisă formală, astfel încât să poată indica destinatarilor informației unde să găsească identitatea persoanei care a produs recomandarea, recomandarea ca atare, precum și mențiunea referitoare la interesele sau conflictele de interese ale acestei persoane, cu condiția ca aceste elemente să nu fie confidențiale.
   Primul și al doilea paragraf nu se aplică în cazul informațiilor de presă privind recomandările prezentate de terți în cazul în care textul recomandărilor nu este modificat.
   În cazul difuzării unui rezumat al unei recomandări prezentate de un terț, persoana vizată care difuzează rezumatul se asigură că acesta este clar, corect, indică documentul sursă și locul în care publicul poate avea acces direct și ușor la mențiunile referitoare la documentul sursă, cu condiția ca aceste elemente să nu fie confidențiale.
   Articolul 9
   Obligații suplimentare pentru societățile de investiții și instituțiile de credit
   Pe lângă obligațiile prevăzute la articolele 7 și 8, în cazul în care persoana în cauză este o societate de investiții, o instituție de credit sau o persoană fizică care lucrează în contul acestora în cadrul unui contract de muncă sau nu și în care această persoană difuzează recomandările prezentate de un terț, statele membre impun:

               (a)

               ca aceasta să indice în mod clar și vizibil numele autorității competente care răspunde de societatea de investiții sau de instituția de credit;

               (b)

               ca persoana care difuzează recomandarea să respecte obligațiile prevăzute pentru persoanele care elaborează recomandările din articolul 6, în cazul în care persoana care a elaborat recomandarea nu a difuzat-o deja printr-un canal de distribuție;

               (c)

               ca societatea de investiții sau instituția de credit să respecte obligațiile prevăzute pentru persoanele care elaborează recomandările la articolele 2-6, în cazul în care recomandarea a fost modificată substanțial.

         CAPITOLUL IV   DISPOZIȚII FINALE
   Articolul 10
   Transpunerea
   (1)   Statele membre pun în aplicare actele cu putere de lege și actele administrative necesare pentru a se conforma prezentei directive până la 12 octombrie 2004. Comisiei îi sunt comunicate de către statele membre textele acestor acte împreună cu un tabel de corespondență dintre aceste acte și prezenta directivă.
   Atunci când statele membre adoptă aceste acte, acestea cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de statele membre textele dispozițiilor de drept intern pe care le adoptă în domeniul reglementat de prezenta directivă.
   Articolul 11
   Intrarea în vigoare
   Prezenta directivă intră în vigoare la data publicării în Jurnalul oficial al Uniunii Europene.

   Articolul 12
   Destinatari
   Prezenta directivă se adresează statelor membre.

      Adoptată la Bruxelles, 22 decembrie 2003.

            Pentru Comisie

         Frederik BOLKESTEIN

            Membru al Comisiei

      (1)  JO L 96, 12.4.2003, p. 16.

      (2)  CERVM a fost creat prin Decizia 2001/527/CE a Comisiei (JO L 191, 13.7.2001, p. 43).

      (3)  JO L 281, 23.11.1995, p. 31.

      (4)  JO L 141, 11.6.1993, p. 27.

      (5)  JO L 126, 26.5.2000, p. 1.


title: Directiva 2005/72/CE a Comisiei din 21 octombrie 2005 de modificare a Directivei 91/414/CEE a Consiliului în vederea înscrierii substanțelor active clorpirifos, clorpirifos-metil, mancozeb, maneb și metiramText cu relevanță pentru SEE.

text:
Anunţ juridic important

|

32005L0072

Official Journal L 279 , 22/10/2005 P. 0063 - 0069 Official Journal L 321 , 21/11/2006 P. 0090 - 0096

		20051021Directiva 2005/72/CE a Comisieidin 21 octombrie 2005de modificare a Directivei 91/414/CEE a Consiliului în vederea înscrierii substanțelor active clorpirifos, clorpirifos-metil, mancozeb, maneb și metiram(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare [1], în special articolul 6 alineatul (1),întrucât:(1) Regulamentul (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare [2] prevede o listă a substanțelor active care trebuie să fie evaluate în vederea eventualei lor înscrieri în anexa I la Directiva 91/414/CEE. Clorpirifosul, clorpirifos-metilul (cu aceste denumiri), mancozebul, manebul și metiramul se află pe această listă.(2) Efectele acestor substanțe active asupra sănătății oamenilor și asupra mediului au fost evaluate în conformitate cu dispozițiile Regulamentului (CEE) nr. 3600/92 pentru o serie de utilizări propuse de către autorii notificărilor. Regulamentul (CE) nr. 933/94 al Comisiei din 27 aprilie 1994 de stabilire a listei substanțelor active din produsele fitosanitare și de desemnare a statelor membre raportoare pentru aplicarea Regulamentului (CEE) nr. 3600/92 al Comisiei [3] a desemnat statele membre raportoare menționate în continuare; acestea au prezentat Comisiei rapoartele de evaluare și recomandările prevăzute la articolul 7 alineatul (1) litera (c) din Regulamentul (CEE) nr. 3600/92. Pentru clorpirifos și clorpirifos-metil, statul membru raportor a fost Spania și toate informațiile pertinente au fost prezentate la 16 septembrie 1997 și la 7 mai 1999. Pentru mancozeb, maneb și metiram, Italia a fost desemnată stat membru raportor și toate informațiile pertinente au fost prezentate la 3 octombrie 2000, 29 noiembrie 2000 și 22 august 2000, respectiv.(3) Rapoartele de evaluare au fost revizuite de către statele membre și Comisie în cadrul Comitetului permanent pentru lanțul alimentar și sănătatea animală. Revizuirea acestor rapoarte a avut ca rezultat, la 3 iunie 2005, întocmirea rapoartelor de examinare ale Comisiei cu privire la clorpirifos, clorpirifos-metil, mancozeb, maneb și metiram.(4) Examinările clorpirifosului, clorpirifos-metilului, mancozebului, manebului și metiramului nu au revelat probleme nerezolvate care să necesite consultarea Comitetului Științific pentru Plante sau a Autorității Europene pentru Siguranța Alimentară (EFSA), care a preluat rolul comitetului respectiv.(5) Diversele examinări efectuate au arătat că produsele fitosanitare care conțin clorpirifos, clorpirifos-metil, mancozeb, maneb și metiram pot fi considerate, în general, ca îndeplinind cerințele menționate la articolul 5 alineatul (1) literele (a) și (b) din Directiva 91/414/CEE, în special în ceea ce privește utilizările studiate și descrise în rapoartele de examinare ale Comisiei. Prin urmare, este oportun să se înscrie aceste substanțe active în anexa I, în scopul de a garanta faptul că, în toate statele membre, autorizațiile pentru produsele fitosanitare care conțin aceste substanțe active vor putea fi acordate în conformitate cu dispozițiile directivei respective.(6) Fără a aduce atingere acestei concluzii, este necesar să se obțină informații suplimentare asupra anumitor puncte specifice. Articolul 6 alineatul (1) din Directiva 91/414/CEE prevede că înscrierea unei substanțe în anexa I poate face obiectul anumitor condiții. Prin urmare, este necesar să se impună supunerea clorpirifosului, clorpirifos-metilului, mancozebului, manebului și metiramului la teste suplimentare pentru a confirma evaluarea riscurilor pentru anumite organisme care nu sunt vizate de aceste substanțe și, în cazul manebului și mancozebului, a riscurilor de toxicitate pentru dezvoltare, iar aceste examinări să fie prezentate de către autorii notificărilor.(7) Este necesar să se prevadă un termen rezonabil înainte de înscrierea unei substanțe active în anexa I pentru a permite statelor membre și părților interesate să se pregătească pentru noile cerințe care vor decurge din acest fapt.(8) Fără a aduce atingere obligațiilor prevăzute de Directiva 91/414/CEE în cazul înscrierii unei substanțe active în anexa I, statele membre trebuie să dispună de un termen de șase luni ulterior înscrierii pentru a revizui autorizațiile existente pentru produsele fitosanitare care conțin clorpirifos, clorpirifos-metil, mancozeb, maneb și metiram în scopul de a garanta respectarea dispozițiilor Directivei 91/414/CEE, în special a articolului 13 și a condițiilor aplicabile prevăzute în anexa I. După caz, statele membre trebuie să modifice, să înlocuiască sau să retragă autorizațiile existente, în conformitate cu dispozițiile Directivei 91/414/CEE. Este necesar să se facă o derogare de la termenul menționat anterior și să se prevadă un termen mai lung pentru prezentarea și evaluarea dosarului complet, prevăzut în anexa III, al fiecărui produs fitosanitar pentru fiecare utilizare propusă, în conformitate cu principiile uniforme menționate de Directiva 91/414/CEE.(9) Experiența dobândită din înscrierile anterioare în anexa I la Directiva 91/414/CEE ale unor substanțe active evaluate în cadrul Regulamentului (CEE) nr. 3600/92 a arătat că pot apărea dificultăți la interpretarea obligațiilor titularilor de autorizații existente în ceea ce privește accesul la informații. Prin urmare, ar fi necesar, pentru a evita apariția unor noi dificultăți, să se precizeze obligațiile statelor membre, în special obligația de a verifica dacă titularul unei autorizații demonstrează că are acces la un dosar care îndeplinește cerințele anexei II la directiva respectivă. Totuși, această precizare nu impune noi obligații statelor membre sau titularilor de autorizații în raport cu directivele care au fost adoptate până în prezent pentru modificarea anexei I.(10) Prin urmare, este necesară modificarea Directivei 91/414/CEE în consecință.(11) Măsurile prevăzute de prezenta directivă sunt conforme cu avizul Comitetului permanent pentru lanțul alimentar și sănătatea animală,ADOPTĂ PREZENTA DIRECTIVĂ:Articolul 1Anexa I la Directiva 91/414/CEE se modifică în conformitate cu anexa la prezenta directivă.Articolul 2Statele membre adoptă și publică actele cu putere de lege și actele administrative necesare pentru a se conforma prezentei directive până la 31 decembrie 2006. Ele comunică de îndată Comisiei textul acestor dispoziții, precum și un tabel de corespondență între aceste dispoziții și prezenta directivă.Statele membre aplică aceste dispoziții de la 1 ianuarie 2007.Atunci când statele membre adoptă dispozițiile, acestea conțin o trimitere la prezenta directivă sau sunt însoțite de o astfel de trimitere la data publicării oficiale. Statele membre stabilesc modalitățile de efectuare a acestei trimiteri.Articolul 3(1) După caz, statele membre modifică sau retrag, în conformitate cu Directiva 91/414/CEE, autorizațiile existente pentru produsele fitosanitare care conțin clorpirifos, clorpirifos-metil, mancozeb, maneb sau metiram ca substanțe active până la 31 decembrie 2006. Până la această dată, ele verifică în special dacă sunt respectate condițiile prevăzute în anexa I cu privire la clorpirifos, clorpirifos-metil, mancozeb, maneb și metiram, cu excepția condițiilor din partea B a înscrierilor privind aceste substanțe active, precum și dacă titularul de autorizație deține un dosar sau are acces la un dosar care îndeplinește cerințele anexei II la directiva respectivă, în conformitate cu condițiile articolului 13.(2) Prin derogare de la alineatul (1), orice produs fitosanitar autorizat care conține clorpirifos, clorpirifos-metil, mancozeb, maneb sau metiram ca substanță activă unică sau asociată cu alte substanțe active, toate înscrise în anexa I la Directiva 91/414/CEE până la 30 iunie 2006, face obiectul unei reevaluări de către statele membre în conformitate cu principiile uniforme menționate în anexa VI la Directiva 91/414/CEE, pe baza unui dosar care îndeplinește cerințele anexei III la directiva respectivă și care are în vedere partea B din înscrierile în anexa I la directiva menționată cu privire la clorpirifos, clorpirifos-metil, mancozeb, maneb și metiram, respectiv. În funcție de această evaluare, statele membre stabilesc dacă produsul respectă condițiile menționate la articolul 4 alineatul (1) literele (b), (c), (d) și (e) din Directiva 91/414/CEE.După ce au stabilit dacă sunt îndeplinite aceste condiții, statele membre:(a) în cazul unui produs care conține clorpirifos, clorpirifos-metil, mancozeb, maneb sau metiram ca substanță activă unică, modifică sau retrag autorizația, după caz, până la 30 iunie 2010 sau(b) în cazul unui produs care conține clorpirifos, clorpirifos-metil, mancozeb, maneb sau metiram asociat cu alte substanțe active, modifică sau retrag autorizația, după caz, până la 30 iunie 2010 sau până la data stabilită pentru a efectua această modificare sau retragere de directiva sau directivele respective care a(u) adăugat substanța sau substanțele active prevăzute în anexa I la Directiva 91/414/CEE, dacă ultima dată este ulterioară celei dintâi.Articolul 4Prezenta directivă intră în vigoare la 1 iulie 2006.Articolul 5Prezenta directivă se adresează statelor membre.Adoptată la Bruxelles, 21 octombrie 2005.Pentru ComisieMarkos KyprianouMembru al Comisiei[1] JO L 230, 19.8.1991, p. 1. Directivă, astfel cum a fost modificată ultima dată prin Regulamentul (CE) nr. 396/2005 al Parlamentului European și al Consiliului (JO L 70, 16.3.2005, p. 1).[2] JO L 366, 15.12.1992, p. 10. Regulament, astfel cum a fost modificat ultima dată prin Regulamentul (CE) nr. 2266/2000 (JO L 259, 13.10.2000, p. 10).[3] JO L 107, 28.4.1994, p. 8. Regulament, astfel cum a fost modificat ultima dată prin Regulamentul (CE) nr. 2230/95 (JO L 225, 22.9.1995, p. 1).--------------------------------------------------20051021ANEXĂ"Substanțele următoare se adaugă la sfârșitul tabelului din anexa I la Directiva 91/414/CEE:Nr. | Denumire comună, numere de identificare | Denumire IUPAC | Puritate [1] | Data intrării în vigoare | Data expirării înscrierii | Dispoziții specifice |112 | Clorpirifos Nr. CAS 2921-88-2 Nr. CIPAC 221 | Tiofosfat de O,O-dietil-O-3,5,6-tricloro-2-piridil | ≥ 970 g/kg Impuritatea O,O,O,O-tetraetil ditiopirofosfat (sulfotep) poate prezenta probleme toxicologice, iar conținutul maxim se stabilește la 3 g/kg | 1 iulie 2006 | 30 iunie 2016 | PARTEA ASe pot autoriza numai utilizările ca insecticid.PARTEA BPentru punerea în aplicare a principiilor uniforme prevăzute în anexa VI, se vor lua în considerare concluziile raportului de examinare pentru clorpirifos, în special apendicele I și II, în versiunea definitivă elaborată de Comitetul permanent pentru lanțul alimentar și sănătatea animală la 3 iunie 2005.Statele membre trebuie să acorde o atenție deosebită protecției păsărilor, mamiferelor, organismelor acvatice, albinelor și a artropodelor nevizate, precum și să garanteze că, după caz, condițiile de autorizare includ măsuri de reducere a riscurilor, precum zonele-tampon.Statele membre solicită realizarea unor studii suplimentare pentru a confirma evaluarea riscurilor pentru păsări și mamifere. Ele se asigură că autorii notificărilor la solicitarea cărora clorpirifosul a fost inclus în prezenta anexă prezintă aceste studii Comisiei în termen de doi ani de la data intrării în vigoare a prezentei directive. |113 | Clorpirifos-metil Nr. CAS 5598-13-0 Nr. CIPAC 486 | Tiofosfat de O,O-dimetil și de O-3,5,6-tricloro-2-piridil | ≥ 960 g/kg Impuritățile O,O,O,O-tetrametil ditiopirofosfat (sulfotemp) și O,O,O-trimetil-O-(3,5,6-tricloro-2-piridinil) ditiopirofosfat (sulfotemp-ester) pot prezenta probleme toxicologice, iar conținutul maxim pentru fiecare impuritate se stabilește la 5 g/kg | 1 iulie 2006 | 30 iunie 2016 | PARTEA ASe pot autoriza numai utilizările ca insecticid.PARTEA BPentru punerea în aplicare a principiilor uniforme prevăzute în anexa VI, se vor lua în considerare concluziile raportului de examinare pentru clorpirifos-metil, în special apendicele I și II, în versiunea definitivă elaborată de Comitetul permanent pentru lanțul alimentar și sănătatea animală la 3 iunie 2005.Statele membre trebuie să acorde o atenție deosebită protecției păsărilor, mamiferelor, organismelor acvatice, albinelor și a artropodelor nevizate, precum și să garanteze că, după caz, condițiile de autorizare includ măsuri de reducere a riscurilor, precum zonele-tampon.Statele membre solicită realizarea unor studii suplimentare pentru a confirma evaluarea riscurilor pentru păsări și mamifere, în cazul utilizării în exterior. Ele se asigură că autorii notificărilor la solicitarea cărora clorpirifos-metilul a fost inclus în prezenta anexă prezintă aceste studii Comisiei în termen de doi ani de la data intrării în vigoare a prezentei directive. |114 | Maneb Nr. CAS 12427-38-2 Nr. CIPAC 61 | Mangan etilenbis (ditiocarbamat) (polimer) | ≥ 860 g/kg Etilentioureea (impuritate rezultată din procesul de fabricație) poate constitui o problemă toxicologică și nu poate depăși 0,5 % din conținutul în maneb | 1 iulie 2006 | 30 iunie 2016 | PARTEA ASe pot autoriza numai utilizările ca fungicid.PARTEA BPentru punerea în aplicare a principiilor uniforme prevăzute în anexa VI, se vor lua în considerare concluziile raportului de examinare pentru maneb, în special apendicele I și II, în versiunea definitivă elaborată de Comitetul permanent pentru lanțul alimentar și sănătatea animală la 3 iunie 2005.Statele membre trebuie să acorde o atenție deosebită riscului de contaminare a apelor subterane atunci când substanța activă se aplică în regiuni cu sol și/sau condiții climatice extreme vulnerabile.Statele membre trebuie să acorde o atenție deosebită reziduurilor prezente în produsele alimentare și să evalueze expunerea alimentară a consumatorilor.Statele membre trebuie să acorde o atenție deosebită protecției păsărilor, mamiferelor, organismelor acvatice și a artropodelor nevizate, precum și să garanteze că în condițiile de autorizare sunt incluse măsuri de reducere a riscurilor.Statele membre solicită realizarea unor studii suplimentare pentru a confirma evaluarea riscurilor pentru păsări și mamifere și a riscurilor de toxicitate pentru dezvoltare.Ele se asigură că autorii notificărilor la solicitarea cărora manebul a fost inclus în prezenta anexă prezintă aceste studii Comisiei în termen de doi ani de la data intrării în vigoare a prezentei directive. |115 | Mancozeb Nr. CAS 8018-01-7 (anterior 8065-67-5) Nr. CIPAC 34 | Mangan etilenbis ditiocarbamat olimer) (pcomplex cu sare de zinc | ≥ 800 g/kg Etilentioureea (impuritate rezultată din procesul de fabricație) poate constitui o problemă toxicologică și nu poate depăși 0,5 % din conținutul în mancozeb | 1 iulie 2006 | 30 iunie 2016 | PARTEA ASe pot autoriza numai utilizările ca fungicid.PARTEA BPentru punerea în aplicare a principiilor uniforme prevăzute în anexa VI, se vor lua în considerare concluziile raportului de examinare pentru mancozeb, în special apendicele I și II, în versiunea definitivă elaborată de Comitetul permanent pentru lanțul alimentar și sănătatea animală la 3 iunie 2005.Statele membre trebuie să acorde o atenție deosebită riscului de contaminare a apelor subterane atunci când substanța activă se aplică în regiuni cu sol și/sau condiții climatice extreme vulnerabile.Statele membre trebuie să acorde o atenție deosebită reziduurilor prezente în produsele alimentare și să evalueze expunerea alimentară a consumatorilor.Statele membre trebuie să acorde o atenție deosebită protecției păsărilor, mamiferelor, organismelor acvatice și a artropodelor nevizate, precum și să garanteze că în condițiile de autorizare sunt incluse măsuri de reducere a riscurilor.Statele membre solicită realizarea unor studii suplimentare pentru a confirma evaluarea riscurilor pentru păsări și mamifere și a riscurilor de toxicitate pentru dezvoltare.Ele se asigură că autorii notificărilor la solicitarea cărora mancozebul a fost inclus în prezenta anexă prezintă aceste studii Comisiei în termen de doi ani de la data intrării în vigoare a prezentei directive. |116 | Metiram Nr. CAS 9006-42-2 Nr. CIPAC 478 | Etilenbis ditiocarbamat – poli [etilenbis(tiuram disulfură)] de zinc amoniu | ≥ 840 g/kg Etilentioureea (impuritate rezultată din procesul de fabricație) poate constitui o problemă toxicologică și nu poate depăși 0,5 % din conținutul în metiram | 1 iulie 2006 | 30 iunie 2016 | PARTEA ASe pot autoriza numai utilizările ca fungicid.PARTEA BPentru punerea în aplicare a principiilor uniforme prevăzute în anexa VI, se vor lua în considerare concluziile raportului de examinare pentru metiram, în special apendicele I și II, în versiunea definitivă elaborată de Comitetul permanent pentru lanțul alimentar și sănătatea animală la 3 iunie 2005.Statele membre trebuie să acorde o atenție deosebită riscului de contaminare a apelor subterane atunci când substanța activă se aplică în regiuni cu sol și/sau condiții climatice extreme vulnerabile.Statele membre trebuie să acorde o atenție deosebită reziduurilor prezente în produsele alimentare și să evalueze expunerea alimentară a consumatorilor.Statele membre trebuie să acorde o atenție deosebită protecției păsărilor, mamiferelor, organismelor acvatice și a artropodelor nevizate, precum și să garanteze că în condițiile de autorizare sunt incluse măsuri de reducere a riscurilor.Statele membre solicită realizarea unor studii suplimentare pentru a confirma evaluarea riscurilor pentru păsări și mamifere. Ele se asigură că autorii notificărilor la solicitarea cărora metiramul a fost inclus în prezenta anexă prezintă aceste studii Comisiei în termen de doi ani de la data intrării în vigoare a prezentei directive. |[1] Detalii suplimentare privind identitatea și specificația substanțelor active sunt oferite în raportul de examinare corespunzător."--------------------------------------------------